Da Gaung bsteht aus Ziagln, is eppa 160 Zanti broad und bis zua 2,20 m hoch. Vom heitign Eistiag fiaht a 30 m Richtung Obelisknbrunnan, in de aundare Richtung is a zuagmauat. Noch de 30 m is de Deckn zaumbrochn, ma hod rechts obm an kloan Duachschlupf grobm - hod leida ned vü brocht, wäu noch 3 m is ma daun aa vua ana Ziaglwaund gstaundn. Olle Meda san in de Wänd kloane Nischn, wo Pfostn ois Stützn fias Gwölb drin gwesn sein kenntadn, oda es woan Keazn drin zua Beleichtung. Fia wos da Gaung genau diant hod, wo'ra augfaungt und wo'ra g'endt hod, des woaß ma bis heid ned.